Príloha 2:	
RADA
EURÓPSKEJ ÚNIE		Brusel, dňa 27. novembra 2003 

	15425/03

	
		INST 196	
NOTE
od :	Generálny tajomník	
komu :	Delegáciám	
Vec:	Nominácie po pristúpenía
- rekapitulácia postupov	

Za účelom splnenia zmluvy o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky do Európskej únie a o úpravách zmlúv, ktorými bola založená Európska únia, bude potrebné prijať niektoré uznesenia o nomináciách nových členov do inštitúcií alebo orgánov Európskej únie.
V jednotlivých prípadoch bude na prijatie týchto uznesení príslušná Rada alebo Konferencia predstaviteľov vlád členských štátov.
V prílohe sa nachádza rekapitulácia postupov pre nominácie :
-	desiatich členov do Komisie,
-	desiatich sudcov pre Súdny dvor,
-	desiatich sudcov pre Súd prvej inštancie,
-	desiatich členov pre Účtovný dvor,
-	deväťdesiatich piatich členov do Európskeho hospodárskeho a sociálneho výboru, a
-	deväťdesiatich piatich členov do Výboru regiónov.
__________________

PRÍLOHA

I.	Komisia

1.	Zodpovedajúce ustanovenia
V súlade s článkom 45, odsek 2, bod a), zmluvy o pristúpení, « jeden príslušník každého nového členského štátu je menovaný do Komisie ku dňu vstupu tohto štátu. Nových členov Komisie menuje Rada, ktorá rozhoduje kvalifikovanou väčšinou a pri súhlasnom stanovisku predsedu Komisie ».
Funkčné obdobie takto menovaných členov (ako funkčné obdobie členov menovaných od 23. januára 2000) skončí 31. októbra 2004. Nová Komisia zložená z jedného príslušníka z každého členského štátu nastúpi do funkcie dňa 1. novembra 2004. 
Ku dňu nadobudnutia účinnosti zmluvy o pristúpení, dňa 1. mája 2004, teda Rada vymenuje desiatich nových členov Komisie v súlade s nomináciami vstupujúcich štátov.
2.	Proces nominácie
a)	Pred vstupom, a to najneskôr do konca januára 2004, desať vlád, ktorých sa to týka, odovzdá list Generálnemu tajomníkovi/Vysokému predstaviteľovi Rady EÚ, pánovi SOLANovi, s uvedením mena svojho kandidáta. K tomuto listu bude pripojený samostatný dokument s jeho životopisom a ostatnými osobnými údajmi, ako napríklad adresou, na ktorú má byť kandidátovi zasielaná korešpondencia.
b)	Generálny tajomník Rady (ďalej len GTR) rozošle list vo forme kópie listu, pričom všetky pripojené dokumenty obsahujúce osobné údaje môžu byť rozoslané len obmedzenému okruhu adresátov.
c)	GTR vypracuje návrh uznesenia Rady – v dvadsiatich jazykoch – o nominácii desiatich nových členov a predloží tento návrh Výboru stálych predstaviteľov (druhá časť).
d)	Návrh bude postúpený Predsedovi Komisie na odsúhlasenie do konca februára 2004.

e)	Najneskôr 1. marca 2004 Predseda COREPER odovzdá Predsedovi Európskeho parlamentu zoznam všetkých navrhovaných kandidátov, spolu so životopisom každého kandidáta. Tým bude Európsky parlament informovaný o tom, že vlády vstupujúcich štátov oznámili Rade, ktorá to vzala na vedomie, že po konzultáciách s Predsedom Komisie, pánom  PRODIm, ihneď po svojom skutočnom vstupe mienia určiť navrhované osobnosti, ktoré má Rada vymenovať za ďalších členov Komisie.
f)	Najneskôr 22. apríla COREPER (druhá časť) rozhodne, v bode II, či je vhodné využiť písomnú formu pre prijatie uznesenia o vyššie uvedenej nominácii.
g)	Ak áno, uznesenie prijme Rada kvalifikovanou väčšinou hlasov a pri zhodnom stanovisku Predsedu Komisie, písomnou formou, do 1. mája 2004.